બોલિવૂડના ઘણા કલાકારો સાથે કામ કરી ચૂકેલી જેકલીન ફર્નાન્ડીસ પહેલી વાર ટાઈગર શ્રોફ સાથે ‘ધ ફ્લાઈંગ જાટ’માં જોવા મળશે. જેકલીન હાલમાં પ્રમોશનમાં વ્યસ્ત બની છે. ફિલ્મમાં જેકલીન એક શિક્ષિકાની ભૂમિકા ભજવી રહી છે. દરેક વ્યક્તિની જેમ તેની લાઈફમાં પણ ત્યારે પરિવર્તન અાવે છે જ્યારે ફ્લાઈંગ જાટ તેની જિંદગીમાં અાવે છે. જેકલીને સિનિયર-જુનિયર તમામ કલાકારો સાથે કામ કર્યું છે. તે કહે છે કે મને કોઈ પણ કલાકાર સાથે કામ કરવામાં કોઈ સમસ્યા નથી. હું દરેક વ્યક્તિ સાથે કમ્ફર્ટેબલ છું. મને લાગે છે કે એ સારા કલાકાર બનવા માટે અા બાબત જરૂરી પણ છે.